SVI วิ่งแรงกว่า 4% ขานรับงบฯไตรมาส 3 โตกระฉูดเกิน 2 เท่าตัว! โบรกฯเคาะเป้าใหม่ 6.60 บ.
SVI วิ่งแรงกว่า 4% ขานรับงบฯไตรมาส 3 โตกระฉูดเกิน 2 เท่าตัว! ล่าสุด ณ เวลา 10.16 น. อยู่ที่ระดับ 5.70 บาท ปรับตัวขึ้น 0.25 บาท หรือ 4.59% สูงสุดที่ระดับ 5.95 บาท ต่ำสุดที่ระดับ 5.65 บาท ด้วยมูลค่าซื้อขาย 79.41 ล้านบาท
12 พ.ย. 2561

ผู้สื่อข่าวรายงานว่า ราคาหุ้น บริษัท เอสวีไอ จำกัด (มหาชน) หรือ SVI ล่าสุด ณ เวลา 10.16 น. อยู่ที่ระดับ 5.70 บาท ปรับตัวขึ้น 0.25 บาท หรือ 4.59% สูงสุดที่ระดับ 5.95 บาท ต่ำสุดที่ระดับ 5.65 บาท ด้วยมูลค่าซื้อขาย 79.41 ล้านบาท

 
โดยราคาหุ้น SVI ปรับตัวขึ้นภายหลังจากบริษัทประกาศผลการดำเนินงานไตรมาส 3/61 เติบโตถึง 2 เท่าตัว
ทั้งนี้บริษัทรายงานผลการดำเนินงานไตรมาส 3/2561 สิ้นสุดวันที่ 30 ก.ย.61 ดังนี้

โดยในไตรมาสดังกล่าวบริษัทมียอดขายรวมทั้งหมด 4,160 ล้านบาท เพิ่มขึ้นจากไตรมาสเดียวกันเมื่อปีก่อนจำนวน 1,001 ล้านบาท ตามความต้องการของลูกค้าในกลุ่มอุตสาหกรรม อุปกรณ์สื่อสารโทรคมนาคม อุปกรณ์สำหรับระบบเทคโนโลยีของการสร้างและควบคุมแสง และพลังงานสะอาด เป็นผลิตภัณฑ์ที่มียอดขายเติบโตแข็งแกร่งในไตรมาสนี้
ด้าน บล.กสิกรไทย  ระบุในบทวิเคราะห์วันนี้ (12พ.ย.) ว่า ระบุในบทวิเคราะห์วันนี้ (12พ.ย.) ว่า SVI (ซื้อ ปิด 5.45 บาท พื้นฐาน 6.60 บาท +21.1%) SVI รายงานกำไรสุทธิไตรมาส 3/2561 ที่ 258 ลบ. เพิ่มขึ้น 224% เทียบช่วงเดียวกันของปีก่อน แต่ลดลง 5% เทียบไตรมาสก่อนหน้าผลประกอบการดีกว่าที่เราคาดถึง 15% หลักๆมาจากค่าใช้จ่ายในการขายและบริหารที่ต่ำกว่าคาด แต่ผลกำไรถือว่าสอดคล้องกับที่ตลาดคาด การเติบโตเชิง เทียบช่วงเดียวกันของปีก่อน ที่แข็งแกร่งมาจาก GPM ที่สูงขึ้นหลังจาก SVI สามารถส่งผ่านต้นทุนวัตถุดิบที่พุ่งสูงขึ้นให้กับลูกค้าได้ตั้งแต่ไตรมาส 2/2561 ที่ผ่านมา
ส่วนกำไรลดลงเล็กน้อยเทียบไตรมาสก่อนหน้าเป็นผลจากผลขาดทุนอัตราแลกเปลี่ยนในไตรมาสนี้ เทียบกับการบันทึกกำไรจากอัตราแลกเปลี่ยนในไตรมาส 2/2561 หากตัดรายการดังกล่าวออก กำไรสุทธิจากการดำเนินงานปกติถือว่าแข็งแกร่งที่ 267 ลบ. เพิ่มขึ้น 268% เทียบช่วงเดียวกันของปีก่อน และ 29% เทียบไตรมาสก่อนหน้า. ยังคงคำแนะนำ ซื้อ ที่ราคาเป้าหมาย 6.6 บาท